Public procurement notice: Contract Notice
Published: 2023-09-08
Buyer: ΟΡΓΑΝΙΣΜΟΣ ΜΕΓΑΡΟΥ ΜΟΥΣΙΚΗΣ ΑΘΗΝΩΝ
Country: GR
Contract type: Services
Procedure: Open procedure
CPV classification: 79713000: Guard services
Estimated value: 940000 EUR
Submission deadline: 2023-10-10
Award criteria: Lowest price

Technical requirements: «Παροχή Υπηρεσιών  Φύλαξης των κτιριακών  εγκαταστάσεων του Ο.Μ.Μ.Α. και του περιβάλλοντος χώρου/κήπου»
Είναι η παροχή Υπηρεσιών Φύλαξης των κτιριακών εγκαταστάσεων του Ο.Μ.Μ.Α. και του περιβάλλοντος χώρου/κήπου.  Οι προς φύλαξη  χώροι περιλαμβάνουν την παλαιά, τη νέα πτέρυγα καθώς και τον περιβάλλοντα χώρο/κήπο.
Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV) :79713000-5 (Υπηρεσίες Φύλαξης), ΚΩΔΙΚΟΣ NUTS EL 303
Για την τακτική φύλαξη προβλέπονται Τέσσερις (4) εικοσιτετράωρες (24ωρες) βάρδιες καθ’ όλη τη διάρκεια του έτους, συμπεριλαμβανομένων και μη εργάσιμων ημερών.
Οι φυλάξεις αυτές παρέχονται ανεξάρτητα από το πρόγραμμα εκδηλώσεων και τις εν γένει δραστηριότητες της Αναθέτουσας Αρχής και περιλαμβάνουν τις θέσεις του Αρχιφύλακα, του Φύλακα του Control Room/Πυρασφάλειας και Δύο (2) απλών φυλάκων. Τα ειδικά και γενικά καθήκοντα τους περιγράφονται παρακάτω σε ξεχωριστό μέρος της παρούσας (υπό Γ και Δ).
Αρχιφύλακας: πρέπει να είναι ηλικίας άνω των 25 ετών με τουλάχιστον πενταετή (5ετή) προϋπηρεσία σε αντίστοιχη θέση ευθύνης.
Φύλακας του Control Room/Πυρασφάλειας: πρέπει να είναι ηλικίας άνω των 25 ετών με διετή (2ετή) προϋπηρεσία.
Ο οικονομικός φορέας οφείλει να παρουσιάσει στην τεχνική του προσφορά οργανόγραμμα με τη στελέχωση της ομάδας, περιγραφή των θέσεων εργασίας και περιγραφή της ιεραρχίας μεταξύ του προσωπικού που θα απασχοληθεί στη σύμβαση.
Επί του τρόπου υπολογισμού της οικονομικής προσφοράς και κοστολόγησης, επισημαίνεται ότι οι διαγωνιζόμενοι στην προσφορά τους, προκειμένου να υπολογίσουν το ελάχιστο εργοδοτικό κόστος για την παρούσα σύμβαση, υποχρεούνται να υπολογίσουν τις αποδοχές των Αρχιφυλάκων με βάση τα προβλεπόμενα από τη κείμενη νομοθεσία για εργαζόμενο με προϋπηρεσία τουλάχιστον τριών τριετιών στις υπηρεσίες φύλαξης και ηλικίας άνω των 25 ετών (δηλαδή με τις αναλογούσες προσαυξήσεις τριετίας, αδιαφόρως οιωνδήποτε περιπτωσιολογικών συνθηκών, όπως του χρόνου πρώτης πρόσληψης και του χρόνου κτήσης τριετούς εμπειρίας).
Σε κάθε περίπτωση και ανεξαρτήτως του τρόπου κοστολόγησης και υποβολής της προσφοράς των διαγωνιζομένων, οι τελικώς καταβαλλόμενες αποδοχές του Αρχιφύλακα από τον Ανάδοχο της σύμβασης, με βάση τις περιπτωσιολογικές συνθήκες, θα είναι τουλάχιστον 10% υψηλότερες από τις καταβαλλόμενες αποδοχές του Φύλακα Control Room/Πυρασφάλειας.
Οι ώρες των έκτακτων φυλάξεων εξαρτώνται από το σύνολο των δραστηριοτήτων της Αναθέτουσας Αρχής, οι οποίες είναι εποχικές και διαφοροποιούνται από μήνα σε μήνα.
Οι ώρες αυτές θα κατανέμονται σε ημερήσιες και νυχτερινές και σε συνολικές ώρες ανά μήνα, ανάλογα με τις ανάγκες της Αναθέτουσας Αρχής. Στο Υπόδειγμα Οικονομικής Προσφοράς, αποτυπώνονται κατανεμημένες οι ώρες έκτακτης φύλαξης ενδεικτικά, προκειμένου να υπολογιστεί η οικονομική προσφορά. Το συνολικό κόστος των έκτακτων ωρών, για οποιαδήποτε κατανομή αυτών, δεν θα υπερβαίνει το αντίστοιχο κόστος της οικονομικής προσφοράς του Αναδόχου.
Το οριστικό πρόγραμμα έκτακτης φύλαξης κατά τη διάρκεια εκτέλεσης της σύμβασης θα συντάσσεται ανά δεκαπενθήμερο και θα κοινοποιείται από την αρμόδια διεύθυνση της Αναθέτουσας Αρχής, ήτοι τη Διεύθυνση Χώρων Κοινού, προς τον Ανάδοχο προ δεκαπέντε (15) ημερολογιακών ημερών, μέσω ηλεκτρονικής αλληλογραφίας. Για τον λόγο αυτό ο Ανάδοχος θα ορίσει Υπεύθυνο Προγράμματος/Επόπτη προς τον οποίο θα γίνονται οι ανωτέρω κοινοποιήσεις.
Από τις ώρες έκτακτης φύλαξης που αναφέρονται στην οικονομική προσφορά, η Αναθέτουσα Αρχή δύναται να χρησιμοποιήσει έως και 50% λιγότερες, χωρίς την έγγραφη συγκατάθεση του Ανάδοχου.
Για τις θέσεις των φυλάξεων αυτών θα απαιτηθούν υπηρεσίες απλού φύλακα, άνω των 18 ετών, με ένα (1) έτος προϋπηρεσία, σύμφωνα με τα ανωτέρω.

Eligibility requirements: Καταλληλότητα άσκησης επαγγελματικής δραστηριότητας Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Επιπλέον, θα πρέπει να διαθέτουν άδεια λειτουργίας, σύμφωνα με τις διατάξεις του ν. 2518/1997 (Α΄ 164), όπως ισχύει. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης

Award value: 940000